62019TJ0496_INF
Rettens dom (Ottende Afdeling) af 29. april 2020 –CV m.fl. mod Kommissionen
(Sag T-496/19)
» Personalesag – tjenestemænd – løn – justeringskoefficient – fast stillingstillæg –boligudgifter – begrundelsespligt – omsorgspligt – købekraftækvivalens – ligebehandling«
1.
Tjenestemænd – afgørelse, der indeholder et klagepunkt – begrundelsespligt – rækkevidde – stiltiende afgørelse om afslag på en ansøgning – manglende begrundelse – lovliggørelse på tidspunktet for svaret på klagen
(Art. 296, stk. 2, TEUF; tjenestemandsvedtægten, art. 25, stk. 2)
(jf. præmis 40-46)
2.
Tjenestemænd – administrationens omsorgspligt – rækkevidde – grænser
(jf. præmis 50-54)
3.
Tjenestemænd – løn – justeringskoefficienter – genstand – lighed for så vidt angår købekraft
(Tjenestemandsvedtægten, art. 64)
(jf. præmis 58)
4.
Tjenestemandssager – ansøgning som omhandlet i vedtægtens artikel 90, stk. 1 – begreb – ansøgning om forhøjelse af den justeringskoefficient, der finder anvendelse på lønninger – ikke omfattet
(Tjenestemandsvedtægten, art. 90, stk. 1)
(jf. præmis 60)
5.
Tjenestemænd – løn – justeringskoefficienter – princippet om fastsættelse for hver medlemsstat i forhold til leveomkostningerne i dennes hovedstad
(Tjenestemandsvedtægten, art. 64; bilag XI, art. 1, stk. 3, litra a), og art. 9)
(jf. præmis 61-63)
Angående
Søgsmål støttet på artikel 270 TEUF med påstand om annullation af Kommissionens stiltiende afgørelse, hvorved denne institutions ansættelsesmyndighed afslog sagsøgernes påstand om nærmere bestemt at opnå en stigning, i givet fald med tilbagevirkende kraft, af den justeringskoefficient, der finder anvendelse på deres tjenestested, i det foreliggende tilfælde Paris.
Konklusion
1)
Europa-Kommissionen frifindes.
2)
CV, CW og CY betaler sagsomkostningerne.